**«ՎԱՐԴԱՆԱՆՔ» ԿՐԹԱՀԱՄԱԼԻՐ**

**Հետազոտական աշխատանք**

**<Հասարակագիտություն> առարկայից**

**Թեմա՝ Պետական կառավարման համակարգ**

**Կազմեց՝ Վանաձորի Դ. Վարուժանի անվան N 16 հիմնական դպրոցի <Հասարակագիտություն> առարկայի ուսուցիչ Տաթևիկ Սաղաթելյան**

**Ղեկավար՝ Նարինե Խաչատրյան**

**Վանաձոր 2022**

**ՆԵՐԱԾՈՒԹՅՈՒՆ**

**Թեմայի արդիականություն:** Դեռևս հին ժամանակներում առաջացել էր <<Պետական կառավարում>> տերմինը: Պատմական Հայաստանում այն միապետական բնույթ ուներ, որտեղ գործում էր հետևյալը` << Պետական ապարատի գլուխ կանգնած էր թագավորը, որի իշխանությունը ժառանգական էր, հորից անցնում էր որդուն…>>: Այն ժամանակ ներքին և արտաքին քաղաքականության բնագավառներում թագավորն ուներ օրենսդրական ու գործադիր լայն լիազորություններ: Նա` <<ինքն էր իրավունքի աղբյուրը,կարող էր գործել ավանդական կամ պետության կողմից սահմանված օրենքներով ու կանոններով, կարող էր վերանայել դրանք ու սահմանել նորերը>>: Պետական կառավարումը բոլոր ազգերի առանձնահատկությունն է:Ազգերի շրջանակներում այն իրականացվում է կենտրոնական, միջանկյալ և տեղական մակարդակներում:

Այսօր պետական կառավարման համակարգը համարվում է պատասխանատու`կառավարությունների գործողությունները ու ծրագրերը որոշելու համար: Պետական կառավարման համակարգի գործունեությունը իրականացվում է պետական կառավարման մարմինների միջոցով: Պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները:

Ներկայումս պետական կառավարման մարմինները կարևորագույն դեր ունեն պետական կառավարման համակարգի արդյունավետ գործունեությունը իրականացնելու համար:

Հետազոտական աշխատանքում մեր առջև նպատակ ենք դրել պարզաբանել պետական կառավարման համակարգի էությունը, ուսումնասիրել պետական կառավարման մարմինների էությունը, նրանց գործառույթները:

Հետազոտական աշխատանքի խնդիրներն են.

* ուսումնասիրել ՀՀ պետական կառավարման համակարգի և մարմինների նկարագիրը,
* ներկայացնել կենտրոնական կառավարման մարմինների կառուցվածքը և գործառույթները,
* բացահայտել կենտրոնական կառավարման մարմինների առանձնահատկություները ՀՀ-ում:

Հետազոտական աշխատանքը բաղկացած է ներածությունից, երկու գլուխներից, եզրակացությունից և գրականության ցանկից: Առաջին գլխում ներկայացված է պետական կառավարման համակարգի էությունը, բովանդակությունը, ինչպես նաև առանձին կետերով ներկայացված են պետական կառավարման համակարգի հայեցակարգերը, ՀՀ-ում պետական կառավարման ձևավորումը, պետական կառավարման մարմինների էությունը,նրանց ենթակա մարմինների նկարագիրը:

Երկրորդ գլխում ներկայացված է կենտրոնական կառավարման մարմինների մասին, ինչպես նաև առանձին կետերով ներկայացված են կենտրոնական կառավարման մարմինների գործառույթները և կառուցվածքը:

**ԳԼՈՒԽ 1.ՊԵՏԱԿԱՆ ԿԱՌԱՎԱՐՄԱՆ ՀԱՄԱԿԱՐԳԻ ԻՆՍՏԻՏՈՒՑԻՈՆԱԼ ԿԱՅԱՑՈՒՄՆ ՈՒ ԶԱՐԳԱՑՈՒՄԸ ՀՀ-ՈՒՄ**

* 1. **ՀՀ Պետական կառավարման համակարգի նկարագիրը**

«Պետական կառավարում» տերմինը հնագույն ծագում ունի: Դեռևս հնագույն ժամանակներում Հայաստանում գոյություն է ունեցել պետական կառավարման որոշակի հայեցակարգ, իսկ առանձին խոշոր մտածողներ փորձել են մշակել պետության կառավարման իրավական հիմունքները:

Պատմական Հայաստանում պետական կառավարումը միապետական բնույթ ուներ: << Պետական ապարատի գլուխ կանգնած էր թագավորը, որի իշխանությունը ժառանգական էր, հորից անցնում էր որդուն…>>:

Երկիրը կառավարելու համար թագավորն ուներ օրենսդրական ու գործադիր լայն լիազորություններ ներքին և արտաքին քաղաքականության բնագավառներում:Նա << ինքն էր իրավունքի աղբյուրը,կարող էր գործել ավանդական կամ պետության կողմից սահմանված օրենքներով ու կանոններով, կարող էր վերանայել դրանք ու սահմանել նորերը>>:

Ներկայումս պետական կառավարումը իրականացվում է կառավարության քաղաքականության կողմից: Այսօր պետական կառավարման համակարգը համարվում է պատասխանատու`կառավարությունների գործողությունները ու ծրագրերը որոշելու համար: Այդ գործողությունները իրականացվում են կառավարության պլանավորման, կազմակերպման, ուղղորդման,համակարգման և վերահսկման միջոցով: Պետական կառավարումը բոլոր ազգերի առանձնահատկությունն է, անկախ նրանց կառավարման համակարգից: Ազգերի շրջանակներում պետական կառավարումն իրականացվում է կենտրոնական, միջանկյալ և տեղական մակարդակներում: Իրոք, մեկ ազգի ներսում կառավարման տարբեր մակարդակների միջև հարաբերությունները պետական կառավարման աճող խնդիր են կազմում:[6] «Պետական ​​կառավարում» տերմինը բնութագրում է ինչպես գիտական ​​առարկան, այնպես էլ գործնական գործունեության ոլորտը`կապված պետական ​​իշխանության և հասարակական կյանքի կազմակերպման խնդիրների հետ: Պետական ​​կառավարման անհրաժեշտությունը ուղղվում է բնական, աշխատանքային, նյութական և տեղեկատվական ռեսուրսների արդյունավետ օգտագործմանը, եկամտի արդարացի վերաբաշխմանը և հիմնական սոցիալական իրավունքները երաշխավորելու, հասարակական կարգը պահպանելու ուղղությամբ պետական ​​քաղաքականության իրականացման ապահովման անհրաժեշտությանը:

Պետական ​​կառավարման հայեցակարգի երկու մոտեցում կա.

1. Լայն իմաստով, պետական ​​կառավարումը պետության գործունեությունն է, պետական ​​կառավարման միջոցով` պետական ​​կյանքի տարբեր ոլորտները կառավարելու գործում, որոնք ներառում են օրենսդրական, գործադիր և դատական ​​մարմիններ բոլոր մակարդակներում`հասարակական կազմակերպությունների ներգրավմամբ:
2. Ավելի նեղ իմաստով` պետական ​​կառավարումը հասկացվում է որպես գործադիր և վարչական մարմինների գործունեություն` հանրային գործերի կարգավորման և կառավարման համար իրենց իրավասության շրջանակներում:

Պետական ​​կառավարման հայեցակարգը ներառում է ամենակարևոր կազմակերպական և իրավական կատեգորիաները, որոնք արտահայտվում են կառավարման հարաբերություններում.

1. **պետական կառավարման գործունեություն**, որը իրականացվում է գործադիր իշխանության սուբյեկտների կողմից, ինչպես նաև պետական կառավարման այլ օղակների կողմից:
2. **պետական ​​կառավարման առարկա (սուբյեկտ)`** պետությունն է, որպես պետական ​​լիազորությունների ամբողջություն` վարչական ապարատի բոլոր մակարդակներում: Պետական ​​ կառավարման սուբյեկտ է պետական ​​կամ տեղական ինքնակառավարման մարմինների պաշտոնատար անձը:
3. **պետական ​​կառավարման օբյեկտ`** սոցիալական, ազգային և այլ համայնքների հասարակության հետ հարաբերություններն են:

ՀՀ-ում պետական կառավարման համակարգը ձևավորվել է պետության կայացմանը զուգընթաց և այժմ կրում է ինչպես նախկինից եկող ավանդույթները, այնպես էլ ժամանակակից փոփոխություններով պայմանավորված առանձնահատկությունները: Անկախության գործընթացից սկսած ՀՀ պետական կառավարման համակարգը գտնվում էր պարբերական փոփոխությունների մեջ, ինչը պայմանավորված է վարչահրամայական համակարգից ժողովրդավարական և ազատ տնտեսական համակարգի անցման հետ:Որոշակի իմաստով պետական կառավարման համակարգը կայուն և ամբողջական դարձավ 1995 թ. հուլիսի 5-ից, երբ համաժողովրդական հանրաքվեի արդյունքում ընդունվեց ՀՀ Սահմանադրությունը:

ՀՀ-ի Պետական կառավարման համակարգը ունի 3 թև`

* գործադիր
* օրենսդիր
* դատական:

**Գործադիր** իշխանությունը պետության հասարակական իշխանության ինքնուրույն և անկախ ձևերից մեկն է, որն իրենից ներկայացնում է պետական գործերը ղեկավարող լիազորությունների ամբողջություն:[7] ՀՀ-ում գործադիր իշխանությունն իրականացնում է ՀՀ կառավարությունը:

**Օրենսդիր** իշխանությունը օրենքներ ընդունելու, կատարելագործելու և բեկանելու կամ ուժը կորցրած ճանաչելու իշխանությամբ օժտված խորհրդակցական ժողով է:[7]ՀՀ-ում օրենսդիր իշխանությունը իրականացնում է Ազգային ժողովը:

**Դատական** իշխանությունը սկզբունքորեն առանձնացված է գործադիր և օրենսդիր իշխանություններից:Դատական իշխանությունը իրականացնում են դատարանները:

Հանդիսանալով ժողովրդավարական պետություն ՀՀ պետական կառավարման համակարգում կարևոր դեր ունեն քաղաքական այնպիսի ինստիտուտները, ինչպիսիք են քաղաքական կուսակցությունները, հասարակական կազմակերպությունները, զանգվածային լրատվամիջոցները, որոնց գործունեությունը կարգավորվում է առանձին օրենքներով: Մինչև ՀՀ Սահմանադրության ընդունումը ՀՀ անկախության հռչակագրի ընդունումից հետո Հայաստանին բնորոշ էր պառլամենտական պետություններին բնորոշ պետական կառավարումը:

ՀՀ-ի պետական կառավարման համակարգը ներկայումս գտնվում է պարբերական փոփոխությունների մեջ, որոնք պայմանավորված են միջազգային կառույցներին ՀՀ անդամակցության հետ, մասնավորապես Եվրոպայի խորհրդի անդամակցության նախապայմաններից ելնելով վերջին շրջանում ընդունվել են այնպիսի հիմնարար օրենքներ, ինչպիսիք են Հասարակական կազմակերպությունների մասին, Կուսակցությունների մասին, Տեղական ինքնակառավարման մասին, Ոստիկանության մասին օրենքները և այլն:

* 1. **ՀՀ Պետական կառավարման մարմինների նկարագիրը**

Պետական կառավարման մարմինները կարևոր դեր ունեն պետական կառավարման համակարգի արդյունավետ իրականացման համար: Պետական կառավարման մարմինների համակարգը կառուցվում է ստորադաս մարմինների`վերադասներին ենթակայության աստիճանական սկզբունքով: Դա պայմանավորված է պետության ինքնիշխան իշխանությունը տարբեր պետական կառավարման մարմինների համաստորադաս իրավազորությունների տեսքով արտահայտելու անհրաժեշտությամբ, որոնք գլխավորվում են ինքնիշխան պետական իրավազորություններով օժտված բարձրագույն մարմինների կողմից: Պետական կառավարման մարմինների, հիմնարկների և պաշտոնատար անձանց աստիճանականացված համակարգում յուրաքանչյուր մարմին օժտված է տվյալ համակարգում իր տեղին համապատասխան և մյուս մարմինների իրավասության հետ համաձայնեցված սեփական իրավասությամբ:[4,էջ 89-90]

Սահմանադրության 159-րդ հոդվածին համապատասխան՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները: [3,հոդված 2]

Նախարարությունը մշակում և իրականացնում է իրեն վերապահված գործունեության ոլորտում Կառավարության քաղաքականությունը:Նախարարությունների ցանկը սահմանվում է «Կառավարության կառուցվածքի և գործունեության մասին» Հայաստանի Հանրապետության օրենքով: [3,հոդված 3]

**Կառավարությանը ենթակա մարմինն** ապահովում է Կառավարության քաղաքականության` օրենքով իրեն վերապահված առանձին ուղղության իրականացումը, ինչպես նաև աջակցում է իրեն վերապահված ուղղության շրջանակներում Կառավարության քաղաքականության մշակմանը:

Կառավարությանը ենթակա մարմիններն են`

1) **Պետական եկամուտների կոմիտեն**- 2008-2014 թթ. և 2016 թ. մարտի 1-ից գործող հանրապետական գործադիր մարմին է, որն իր իրավասության սահմաններում ապահովում է պետական բյուջեի մուտքերը և հարկային ու մաքսային վարչարարությունը

2)**Քաղաքաշինության կոմիտեն**- մշակում և իրականացնում է քաղաքաշինության բնագավառում Հայաստանի Հանրապետության կառավարության քաղաքականությունը:

3) **Միջուկային անվտանգության կարգավորման կոմիտեն**- իրականացնում է ատոմային էներգիայի օգտագործման բնագավառի պետական կարգավորումը` բնակչության և անձնակազմի անվտանգության ապահովման, շրջակա միջավայրի պաշտպանության և ՀՀ անվտանգության պաշտպանության նպատակներով:

4)**Վիճակագրական կոմիտեն**- Հայաստանի Հանրապետության օրենքով նախատեսված պետական մարմին է, որն իր լիազորություններն իրականացնելիս անկախ է:  
Վիճակագրական կոմիտեն Հայաստանի Հանրապետության պաշտոնական վիճակագրության գլխավոր արտադրողն է և համակարգում է ազգային վիճակագրական համակարգում պաշտոնական վիճակագրության մշակմանը, արտադրությանը և տարածմանն ուղղված ողջ գործունեությունը, բացառությամբ Հայաստանի Հանրապետության կենտրոնական բանկի:

5) **Առողջապահական և աշխատանքի անվտանգության տեսչական մարմինը**-իրականացնում է վերահսկողական և (կամ) օրենքով սահմանված այլ գործառույթներ, ինչպես նաև օրենքով սահմանված կարգով կիրառում պատասխանատվության միջոցներ առողջապահության, աշխատողների առողջության և անվտանգության ապահովման բնագավառներում` հանդես գալով Հայաստանի Հանրապետության անունից:

6)**Հրդեհային և տեխնիկական անվտանգության տեսչական մարմինը**-վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, պետական և տեղական նշանակության գեոդեզիական և քարտեզագրական աշխատանքների, հողօգտագործման բնագավառներում` հանդես գալով Հայաստանի Հանրապետության անունից:

7)**Բնապահպանական և ընդերքի տեսչական մարմինը**-Կառավարությանը ենթակա՝ վերահսկողություն և օրենքով սահմանված այլ գործառույթներ իրականացնող պետական մարմին է, որն օրենքով սահմանված կարգով կիրառում է պատասխանատվության միջոցներ բնապահպանության և ընդերքի բնագավառներում՝ հանդես գալով Հայաստանի Հանրապետության անունից։

8)**Սննդամթերքի անվտանգության տեսչական մարմինը**-իրականացնում է սննդամթերքի անվտանգության և համապատասխանության գնահատման, անասնաբուժության և բուսասանիտարիայի բնագավառների պետական կարգավորումը, օրենքով, իսկ առանձին դեպքերում դեպքերում իրականացնում է նաև վերահսկողական գործառույթներ և կիրառում պատասխանատվության միջոցներ այդ բնագավառում` հանդես գալով Հայաստանի Հանրապետության անունից։

9)**Կրթության տեսչական մարմինը**-Կրթության տեսչական մարմինն  իրականացնում է վերահսկողական և (կամ) օրենքով սահմանված այլ գործառույթներ, ինչպես նաև օրենքով սահմանված կարգով կիրառում է պատասխանատվության միջոցներ կրթության բնագավառում` հանդես գալով Հայաստանի Հանրապետության անունից:

10)**Շուկայի վերահսկողության տեսչական մարմինը**- վերահսկողություն և օրենքով սահմանված այլ գործառույթներ իրականացնող Կառավարությանը ենթակա մարմին է, որն օրենքով սահմանված կարգով կիրառում է պատասխանատվության միջոցներ ոչ պարենային արտադրանքի, թանկարժեք մետաղների և չափումների միասնականության ապահովման բնագավառներում:[8]

Վարչապետին ենթակա մարմիններն են`

1)**Ազգային անվտանգության ծառայությունը**- մշակում  և իրականացնում է ազգային անվտանգության բնագավառում Հայաստանի Հանրապետության կառավարության քաղաքականությունը, ինչպես նաև ազգային անվտանգության մարմինների կառավարումը:

2)**Ոստիկանությունը**- հանցավորության և այլ հակաիրավական ոտնձգությունների դեմ պայքարի, հասարակական կարգի ու անվտանգության ապահովման ոլորտում իր լիազորությունների սահմաններում մշակում և իրականացնում է Հայաստանի Հանրապետության կառավարության քաղաքականությունը։

3)**Պետական վերահսկողական ծառայությունը**- գործունեության նպատակը Հայաստանի Հանրապետության վարչապետին Հայաստանի Հանրապետության Սահմանադրության և օրենքներով վերապահված վերահսկողական լիազորությունների իրականացումն ապահովելն է: [8]

**Նախարարությանը ենթակա մարմինը** գործում է նախարարությանը վերապահված գործունեության ոլորտի շրջանակներում և ապահովում է նախարարության իրավասությանը վերապահված գործունեության ոլորտի առանձին ուղղությունների իրականացումը:

Նախարարությանը ենթակա մարմիններն են`

1) **Հարկադիր կատարումն ապահովող ծառայությունը-** ՀՀ արդարադատության նախարարության համակարգում գործող` նախարարության առանձնացված ստորաբաժանում է, որն ապահովում է «Դատական ակտերի հարկադիր կատարման մասին» ՀՀ օրենքով նախատեսված դատական ակտերի հարկադիր կատարումը: [9]

2) **Քրեակատարողական ծառայությունը-** պատժի նպատակների կատարումն ապահովող կարևորագույն պետական կառույց է, որը գործելով Հայաստանի Հանրապետության արդարադատության նախարարության իրավասությանը վերապահված գործունեության շրջանակներում՝ ապահովում է ոլորտային պետական քաղաքականության իրականացումը։[ 10]

3) **Պրոբացիոն ծառայությունը-** վերականգնողական արդարադատության ծառայություն է, ինչի շրջանակներում այն անձը, որը կատարել է հանցանք, ազատությունից չի զրկվում, սակայն կրում է համապատասխան պատիժ, իսկ քրեական արդարադատության առջև դրված նպատակներն ավելի հեշտ և էժան միջոցներով են իրականացվում:

4) **Փրկարար ծառայությունը-** Ըստ <<Փրկարար ծառայության մասին>> ՀՀ օրենքի փրկարար ծառայությունը իրականացնում է արտակարգ իրավիճակների կանխման, հնարավոր հետևանքների նվազեցման և վերացման, քաղաքացիական պաշտպանության գործառույթներ, արտակարգ իրավիճակներում և ռազմական դրության (պատերազմի) ժամանակ բնակչության և տնտեսության օբյեկտների (տարածքների) պաշտպանության, ինչպես նաև փրկարարական, վթարային փրկարարական, անհետաձգելի վթարավերականգնողական, հրդեհաշիջման և այլ աշխատանքներ:

5) **Սոցիալական ապահովության ծառայությունը-** Հայաստանի Հանրապետության աշխատանքի և սոցիալական հարցերի նախարարության (այսուհետ` նախարարություն) կառավարման ոլորտում գործող պետական մարմին է, որը Հայաստանի Հանրապետության oրենսդրությամբ նախատեսված դեպքերում և կարգով մատուցում է ծառայություններ սոցիալական ապահովության բնագավառում:[11]

6) **Պետական արարողակարգի ծառայությունը-** Հայաստանի Հանրապետության արտաքին գործերի նախարարության «Պետական արարողակարգի ծառայություն» գործակալությունը Հայաստանի Հանրապետության արտաքին գործերի նախարարության կազմում գործող Հայաստանի Հանրապետության գործադիր իշխանության հանրապետական մարմին է, որը Հայաստանի Հանրապետության օրենսդրությամբ նախատեսված կարգով մատուցում է Հայաստանի Հանրապետության պետական արարողակարգի հիմնադրույթներից բխող ծառայություններ՝ հանդես գալով Հայաստանի Հանրապետության անունից:

Գործակալությունն իրականացնում է հետևյալ գործառույթները՝

1) Հայաստանի Հանրապետության Նախագահի, Հայաստանի Հանրապետության վարչապետի, նախարարի ղեկավարած պատվիրակությունների՝ օտարերկրյա պետություններ այցերի և նրանց մասնակցությամբ Հայաստանի Հանրապետությունում անցկացվող միջազգային բնույթի պաշտոնական միջոցառումների արարողակարգի նախապատրաստումն ու իրականացումը,

2) Հայաստանի Հանրապետության Ազգային ժողովի նախագահի և Հայաստանի Հանրապետության սահմանադրական դատարանի նախագահի համաձայնությամբ՝ նրանց ղեկավարած պատվիրակությունների օտարերկրյա պետություններ այցերի և նրանց մասնակցությամբ Հայաստանի Հանրապետությունում անցկացվող միջազգային բնույթի արարողակարգային միջոցառումների նախապատրաստումն ու իրականացումը,

3) Հայաստանի Հանրապետության Ազգային ժողովի, Հայաստանի Հանրապետության սահմանադրական դատարանի, Հայաստանի Հանրապետության նախարարությունների և պետական մյուս մարմինների պաշտոնական պատվիրակությունների օտարերկրյա պետություններ այցերի և այդ մարմինների լիազորած պաշտոնատար անձանց մասնակցությամբ Հայաստանի Հանրապետությունում անցկացվող միջազգային բնույթի պաշտոնական միջոցառումների արարողակարգի նախապատրաստմանն ու իրականացմանն աջակցելը,

4) Օտարերկրյա պետություններում Հայաստանի Հանրապետության դիվանագիտական ներկայացուցչությունների և հյուպատոսական հիմնարկների ղեկավարների, ռազմական կցորդների ու միջազգային կազմակերպություններում Հայաստանի Հանրապետության ներկայացուցիչների հավատարմագրման, պարտականությունների ստանձնման և նրանց առաքելության ավարտի հետ կապված դիվանագիտական արարողակարգային գործընթացի ապահովումը,

5) Oտարերկրյա պետությունների և դրանց կառավարությունների, արտաքին հարաբերությունների գերատեսչությունների, միջազգային կազմակերպությունների ղեկավարների ու նրանց ուղեկցող անձանց Հայաստանի Հանրապետություն այցերի նախապատրաստումն ու իրականացումը,

6) Oտարերկրյա պետությունների օրենսդիր մարմինների, սահմանադրական դատարանների, պետական այլ մարմինների պաշտոնական, այդ թվում՝ ռազմական պատվիրակությունների Հայաստանի Հանրապետություն այցերի հետ կապված արարողակարգային միջոցառումների նախապատրաստմանն ու իրականացմանն աջակցելը,

7) Oտարերկրյա պետությունների դիվանագիտական առաքելությունների, հյուպատոսական հիմնարկների ղեկավարների, ռազմական կցորդների և միջազգային կազմակերպությունների դիվանագիտական կարգավիճակ ունեցող ներկայացուցչությունների ղեկավարների հավատարմագրման, պարտականությունների ստանձնման ու նրանց առաքելության ավարտի հետ կապված դիվանագիտական արարողակարգային գործընթացի ապահովումը: [11]

7) **Միգրացիոն ծառայությունը-** Հայաստանի  Հանրապետության տարածքային կառավարման և ենթակառուցվածքների նախարարության կառավարման ոլորտում գործող պետական մարմին է, որը մշակում և իրականացնում է միգրացիայի բնագավառում Հայաստանի  Հանրապետության  կառավարության քաղաքականությունը։

8) **Ջրային կոմիտեն-** Հայաստանի Հանրապետության տարածքային կառավարման և ենթակառուցվածքների նախարարության կառավարման ոլորտում գործող պետական մարմին է, որն ապահովում է Հայաստանի Հանրապետության ջրային ոլորտի քաղաքականության մշակումն ու իրագործումը:[12]

9) **Գիտության կոմիտեն-** Հայաստանի Հանրապետության կրթության և գիտության նախարարության համակարգում գործող գիտության պետական կոմիտեն (այսուհետ` կոմիտե) պետական մարմին է, որը մշակում և իրականացնում է գիտության ոլորտում Հայաստանի Հանրապետության կառավարության քաղաքականությունը:

Ըստ <<Գիտության պետական կոմիտեի>> կանոնադրության կոմիտեն իրականացնում է հետևյալ գործառույթները`

1) գիտության բնագավառում Հայաստանի Հանրապետության պետական քաղաքականության ու գիտության բնագավառի վերաբերյալ Հայաստանի Հանրապետության իրավական ակտերի նախագծերի մշակում,

2) գիտության բնագավառի կառուցվածքային բարեփոխումների ծրագրերի մշակում,

3) գիտության զարգացման հեռանկարային ու նպատակային, ինչպես նաև միջպետական համագործակցության շրջանակներում գիտատեխնիկական ծրագրերի մշակում ու դրանց իրականացման կազմակերպում,

4) գիտական և գիտատեխնիկական ներուժի կառուցվածքի բարելավման ու օգտագործման արդյունավետության բարձրացման ծրագրերի մշակում, գիտական կադրերի պատրաստման նպատակով ուսումնասիրությունների իրականացում և պետական պատվերի ձևավորման վերաբերյալ առաջարկությունների ներկայացում:

10) **Քաղաքացիական ավիացիայի կոմիտեն**- Հայաստանի Հանրապետության տարածքային կառավարման և ենթակառուցվածքների նախարարության կառավարման ոլորտում գործող պետական մարմին է, որը մշակում և իրականացնում է օդային տրանսպորտի բնագավառում Հայաստանի Հանրապետության կառավարության քաղաքականությունը։ [12]

11) **Զբոսաշրջության կոմիտեն-** Զբոսաշրջության պետական կոմիտեի գործունեությունն ուղղված է Հայաստանի Հանրապետությունում տուրիզմի զարգացմանը:

12) **Անշարժ գույքի կադաստրի կոմիտեն-** [Հայաստանի կառավարությանը](https://hy.wikipedia.org/wiki/%D5%80%D5%80_%D4%BF%D5%A1%D5%BC%D5%A1%D5%BE%D5%A1%D6%80%D5%B8%D6%82%D5%A9%D5%B5%D5%A1%D5%B6%D5%B6_%D5%A1%D5%BC%D5%A8%D5%B6%D5%A9%D5%A5%D6%80_%D5%B4%D5%A1%D6%80%D5%B4%D5%AB%D5%B6%D5%B6%D5%A5%D6%80) ենթակա մարմին, որը վարում է անշարժ գույքի պետական ռեգիստրը, երկրատարածական տվյալների համակարգերը, աջակցում անշարժ գույքի շուկայի զարգացմանը, հողային պետական քաղաքականության մշակմանն ու իրականացմանը։Կադաստրի կոմիտեն իր լիազորությունների շրջանակում իրականացնում է գույքի նկատմամբ իրավունքների պետական գրանցում, գույքի վերաբերյալ տեղեկատվական համակարգի կառավարում ու վերահսկում, գույքի կադաստրային գնահատում, անշարժ գույքի շուկայի վերլուծություն, մշակում է զարգացման վերաբերյալ առաջարակությունները, կատարում է հողերի հաշվառման, հասցեավորման, քարտեզագրման աշխատանք, վարում է աշխարհագրական անվանումների ռեեստրը, մշակում է ազգային ատլասը։ Այս բոլոր գործառույթները կոմիտեն իրականացնում է իր կազմում գտնվող սպասարկման գրասենյակների, գործառնական ու տարածքային ստորաբաժանումների ու [«Գեոդեզիա և քարտեզագրություն» ՊՈԱԿ](https://hy.wikipedia.org/w/index.php?title=%C2%AB%D4%B3%D5%A5%D5%B8%D5%A4%D5%A5%D5%A6%D5%AB%D5%A1_%D6%87_%D6%84%D5%A1%D6%80%D5%BF%D5%A5%D5%A6%D5%A1%D5%A3%D6%80%D5%B8%D6%82%D5%A9%D5%B5%D5%B8%D6%82%D5%B6%C2%BB_%D5%8A%D5%88%D4%B1%D4%BF&action=edit&redlink=1)-ի միջոցով։[7]

13) **Պետական գույքի կառավարման կոմիտեն-** Հայաստանի Հանրապետության տարածքային կառավարման և ենթակառուցվածքների նախարարության կառավարման ոլորտում գործող պետական մարմին է, որը մշակում և իրականացնում է պետական գույքի կառավարման բնագավառում Հայաստանի Հանրապետության կառավարության քաղաքականությունը։[12]

14) **Բարձրագույն որակավորման հանձնաժողովը-** պետական կառավարման հանրապետական մարմին է, որն իրականացնում է գիտնականների որակավորման համակարգի կառավարումը` ենթարկվելով Հայաստանի Հանրապետության կառավարությանը ու Հայաստանի Հանրապետության կրթության և գիտության նախարարին:

Ըստ <<Հայաստանի Հանրապետության բարձրագույն որակավորման հանձնաժողովի մասին>> կանոնադրության ԲՈՀ- ը իրականացնում է հետևյալ գործառույթները.

1. մշակում է գիտական աստիճանաշնորհման կանոնադրությունը և սահմանված կարգով ներկայացնում Հայաստանի Հանրապետության կառավարության հաստատմանը,
2. կազմում և հաստատում է այն գիտական մասնագիտությունների անվանացանկը, որոնց գծով շնորհվում են գիտական աստիճաններ,
3. մշակում և հաստատում է գիտական աստիճան շնորհող մասնագիտական խորհրդի աշխատանքների կանոնակարգը,
4. ստեղծում, վերակազմավորում և լուծարում է գիտական աստիճան շնորհող մասնագիտական խորհուրդները, հաստատում այդ խորհուրդների կազմը և այն գիտական մասնագիտությունների ցանկը, որոնց գծով տվյալ խորհուրդը կարող է գիտական աստիճաններ շնորհել,
5. սահմանում է ատենախոսությունների թեմաների հաստատման և ատենախոսության պաշտպանության համար անհրաժեշտ որակավորման քննությունների հանձնման կարգը,
6. պարբերաբար ստուգում է գիտական աստիճան շնորհող մասնագիտական խորհուրդների աշխատանքը,
7. հանձնում է գիտական աստիճանի վկայագիր` հիմք ընդունելով գիտական աստիճան շնորհող մասնագիտական խորհրդի եզրակացությունը և որակավորման գործի ուսումնասիրության արդյունքը,
8. համապատասխանեցնում է օտարերկրյա պետություններում ստացված գիտական աստիճանի վկայագիրը Հայաստանի Հանրապետության գիտական աստիճանի վկայագրին,
9. համագործակցում է օտարերկրյա պետությունների համապատասխան մարմինների հետ,
10. համակարգում է Հայաստանի Հանրապետության նախարարությունների, վարչությունների, գերատեսչությունների, Հայաստանի Հանրապետության գիտությունների ազգային ակադեմիայի գիտական, գիտակրթական հաստատություններում գիտնականների որակավորման գործը,
11. սահմանված կարգով կազմում է գիտնականների որակավորման համակարգի զարգացման ծրագրերը, մասնակցում գիտական կադրերի պատրաստման ծրագրերի մշակմանը,
12. կազմակերպում է խորհրդակցություններ, գիտական համաժողովներ,
13. սահմանված կարգով մասնակցում է գիտնականների որակավորման համակարգի գործունեության համար անհրաժեշտ բյուջետային հատկացումների բաշխմանը,
14. կազմակերպում է ատենախոսությունների և սեղմագրերի պահպանության գործը,
15. վերլուծում և ամփոփում է գիտնականների որակավորման համակարգի գործունեության վերաբերյալ տվյալները և սահմանված կարգով համապատասխան տեղեկանքներ ու առաջարկություններ ներկայացնում Հայաստանի Հանրապետության կրթության և գիտության նախարարին ու Հայաստանի Հանրապետության կառավարություն,
16. հրատարակում է տեղեկագրեր:

15) **Լեզվի կոմիտեն**- Հայաստանի Հանրապետության կրթության, գիտության, մշակույթի և սպորտի նախարարությանը ենթակա պետական մարմին է, որը մասնակցում է լեզվի բնագավառում քաղաքականության մշակմանը, ապահովում է այդ քաղաքականության իրականացումը, «Լեզվի մասին» ՀՀ օրենքի պահանջների կատարումը:[ 13]

**ԳԼՈՒԽ 2. ԿԵՆՏՐՈՆԱԿԱՆ ԿԱՌԱՎԱՐՄԱՆ ՄԱՐՄԻՆՆԵՐԻ ԱՌԱՆՁՆԱՀԱՏԿՈՒԹՅՈՒՆՆԵՐԸ**

* 1. **Կենտրոնական կառավարման մարմինների գործառույթները**

ՀՀ-ում կենտրոնական կառավարումը իրականացվում է գործադիր իշխանության կողմից: «Գործադիր իշխանություն» տերմինն առաջին անգամ գործածել է անգլիացի փիլիսոփա Ջոն Լոկը, ում դրույթները մշակել է ֆրանսիացի փիլիսոփա Շառլ Լուի Մոնտեսքիոն։ 18-19-րդ դարերում գործադիր իշխանությունն իրականացրել է միապետը և նրան ենթակա պետական պաշտոնյաների համակարգը։ Ներկայումս գործադիր իշխանությունը պատկանում է կառավարությանը։ Խորհրդարանական երկրներում (խորհրդարանական միապետություն, խորհրդարանական հանրապետություն) գործադիր իշխանությունը, ըստ Սահմանադրության պատկանում է պետության ղեկավարին (նախագահին, միապետին) և կառավարութանը, որը ղեկավարում է վարչապետը։ Նախագահական հանրապետություններում պետության և կառավարության ղեկավարն է հանդիսանում նախագահը, ով էլ իրավաբանորեն համարվում է գործադիր իշխանության միակ կրողը:[5, էջ 55] Գործադիր իշխանությունը տնօրինում է երկրի ֆինանսական և նյութական ռեսուրսները, պետության սեփականությունը, կազմակերպում նրանց բաշխումը, մշակում և իրականացնում տնտեսական քաղաքականությունը:Գործադիր իշխանությունը հիմնականում իրականացվում է Կառավարության կողմից: Վերջինս կազմված է վարչապետից, փոխվարչապետերից և նախարարներից:

**Կառավարության գործառույթները**

1. Կառավարությունը իր ծրագրի հիման վրա մշակում և իրականացնում է պետության ներքին և արտաքին քաղաքականությունը:
2. Կառավարությունը իրականացնում է պետական կառավարման համակարգի մարմինների ընդհանուր ղեկավարումը:
3. Կառավարության լիազորությունները սահմանվում են Սահմանադրությամբ և օրենքներով: Կառավարության իրավասությանն են ենթակա գործադիր իշխանությանը վերաբերող բոլոր այն հարցերը, որոնք վերապահված չեն պետական կառավարման կամ տեղական ինքնակառավարման այլ մարմինների: [8]

**Վարչապետի գործառույթները**

1. Վարչապետը Կառավարության ծրագրի շրջանակներում որոշում է Կառավարության ներքին և արտաքին քաղաքականության հիմնական ուղղությունները, որոնք պարտադիր են Կառավարության անդամների համար:

2. Վարչապետը ղեկավարում է Կառավարության գործունեությունը և համակարգում է Կառավարության անդամների աշխատանքը:

3. Վարչապետը հետևում է Կառավարության ներքին և արտաքին քաղաքականության հիմնական ուղղությունների իրականացմանը:

4. Վարչապետն ապահովում է Կառավարության գործունեության միասնականությունը:

5. Կառավարության գործունեության կազմակերպմանն առնչվող հարցերով վարչապետն ընդունում է որոշումներ, ինչպես նաև տալիս է հանձնարարականներ:

6. Վարչապետն իր որոշմամբ սահմանում է յուրաքանչյուր փոխվարչապետի կողմից համակարգվող՝ Կառավարության գործունեության ոլորտները:

7. Վարչապետն իրավասու է ընդլայնելու նախարարության գործունեության ոլորտները:

8. Վարչապետը նախարարի առաջարկությամբ սահմանում է փոխնախարարների թիվը, նշանակում է փոխնախարարներին, հաստատում է նախարարությունների կանոնադրությունը և սահմանում է աշխատողների քանակը:

9. Վարչապետը ձևավորում է իր աշխատակազմը, որի խնդիրն է ապահովել վարչապետի և փոխվարչապետների լիազորությունների իրականացումը, այդ թվում` Կառավարության նիստերի անցկացումը: Վարչապետի աշխատակազմի ղեկավարին նշանակում և ազատում է վարչապետը, ինչպես նաև օրենքով սահմանված դեպքերում և կարգով նշանակումներ է կատարում վարչապետի աշխատակազմի հանրային ծառայության այլ պաշտոններում և ազատում այդ պաշտոններից:

10. Վարչապետի աշխատակազմը հանդես է գալիս Հայաստանի Հանրապետության անունից, կարող է ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող: Վարչապետի աշխատակազմն ստեղծվում և վերակազմակերպվում է վարչապետի որոշմամբ: Վարչապետի աշխատակազմը գործում է օրենքների, Կառավարության աշխատակարգի և իր կանոնադրության հիման վրա: Վարչապետի աշխատակազմի կանոնադրությունը հաստատվում է վարչապետի որոշմամբ:

11. Վարչապետը Կառավարության աշխատակարգով սահմանված կարգով ապահովում է հանրությանը Կառավարության գործունեության վերաբերյալ տեղեկատվության պարբերաբար փոխանցումը:

12. Վարչապետը սահմանում է իր բացակայության ժամանակ առաջին փոխվարչապետի կողմից վարչապետին փոխարինելու կարգը, այդ թվում՝ վարչապետին փոխարինող առաջին փոխվարչապետի լիազորությունների ծավալը: Այդ կարգով պետք է սահմանվի նաև վարչապետի կողմից իր լիազորությունների կատարման անհնարինության դեպքում առաջին փոխվարչապետի կողմից վարչապետին փոխարինելու կարգը:

13. Առաջին փոխվարչապետի կողմից վարչապետին փոխարինելու անհնարինության դեպքում վարչապետին փոխարինում է մեկ այլ փոխվարչապետ՝ վարչապետի սահմանած կարգով:

14. Վարչապետի կողմից իր լիազորությունների կատարման անհնարինության մասին որոշումը կայացնում է Կառավարությունը՝ Կառավարության անդամների ձայների ընդհանուր թվի առնվազն երկու երրորդով:

15. Վարչապետն իրավասու է օրենքով սահմանված դեպքերում և կարգով իր նախաձեռնությամբ վերանայելու նախարարների և վարչապետին ենթակա մարմինների ղեկավարների որոշումները:

16. Վարչապետն իրավասու է կազմավորելու խորհրդակցական մարմիններ, որոնց ղեկավարումը կարող է հանձնարարել համապատասխան փոխվարչապետին:

17. Վարչապետի նստավայրը Երևան քաղաքում է: [1, հոդված 7]

**Փոխվարչապետի գործառույթներ**

1. Փոխվարչապետը վարչապետի հանձնարարությամբ իրականացնում է Կառավարության գործունեության առանձին ոլորտների համակարգումը:

2. Կառավարության գործունեության՝ իրեն վերապահված առանձին ոլորտների համակարգումը ներառում է փոխվարչապետի կողմից ձեռնարկվող այնպիսի գործողություններ, որոնց նպատակն այդ ոլորտներում գործող նախարարությունների գործունեության համաձայնեցումը և ներդաշնակեցումն են:

3. Փոխվարչապետին վարչապետը կարող է վերապահել իր համակարգման ոլորտում Կառավարության անդամներին, Կառավարությանը ենթակա մարմինների ղեկավարներին և վարչապետի աշխատակազմի աշխատակիցներին կոնկրետ հարցերով հանձնարարություն տալու իրավասություն:

4. Փոխվարչապետը վարչապետի հանձնարարությամբ կարող է իր համակարգման ոլորտի շրջանակից դուրս հանձնարարություններ տալ Կառավարության անդամներին, Կառավարությանը ենթակա մարմինների ղեկավարներին և վարչապետի աշխատակազմի աշխատակիցներին:

5. Փոխվարչապետը վարչապետի հանձնարարությամբ ներկայացնում է Կառավարությունը Հայաստանի Հանրապետության անդամակցությամբ միջազգային կազմակերպությունների հիմնադիր փաստաթղթերով ստեղծված մարմիններում՝ իրականացնելով այդ մարմինների գործունեությունը կանոնակարգող իրավական ակտերով սահմանված գործառույթներ: [1, հոդված 8]

**Նախարարի գործառույթ**

1) Ինքնուրույն ղեկավարում է նախարարությանը վերապահված գործունեության ոլորտը, ինքնուրույն մշակում և իրականացնում է Կառավարության՝ նախարարությանը վերապահված գործունեության ոլորտի քաղաքականությունը.

2) Իրականացնում է նախարարությանը ենթակա մարմնի, ինչպես նաև նախարարությանը ենթակա կազմակերպության կառավարումը և վերահսկողություն է իրականացնում նրանց նկատմամբ, այդ թվում՝ վերանայում է նախարարությանը ենթակա մարմնի որոշումները.

3) Վարչապետին առաջարկություններ է ներկայացնում նախարարությանը վերապահված գործունեության ոլորտի հիմնական ուղղությունների վերաբերյալ.

4) Կառավարության քննարկմանն է ներկայացնում օրենքների և Կառավարության որոշումների նախագծեր:

Նախարարի հրապարակային ելույթները պետք է համահունչ լինեն Կառավարության քաղաքականության հիմնական ուղղություններին: Նախարարի հիվանդության, արձակուրդում գտնվելու կամ արտասահմանում գործուղման մեջ լինելու դեպքում նախարարին փոխարինող փոխնախարարն ամբողջ ծավալով իրականացնում է նախարարին վերապահված լիազորությունները, այդ թվում` Ազգային ժողովում: [1,հոդված 9]

**2.2 Կենտրոնական կառավարման մարմինների կառուցվածք**

Ինչպես նշեցինք, կենտրոնական կառավարումը իրականացվում է գործադիր իշխանության կողմից, որն էլ իրականացվում է կառավարության կողմից:Կառավարությունը կոլեգիալ մարմին է, որի կազմի մեջ մտնող նախարարությունները գլխավորում են որևէ նախարարություն և պատասխանատվություն են կրում այս կամ այն բնագավառում պետական փոխվող քաղաքականության ապահովման համար: <<Կառավարության կառուցվածքի և գործունեության մասին» ՀՀ օրենքով կառավարության կազմում ընդգրկվում են հետևյալ նախարարությունները.

**1) աշխատանքի և սոցիալական հարցերի նախարարությունը,** որը մշակում ու իրականացնում է աշխատանքի եւ սոցիալական ապահովության բնագավառներում Հայաստանի Հանրապետության կառավարության քաղաքականությունը:

**2) առողջապահության նախարարությունը,** որը մշակում եւ իրականացնում է առողջապահության բնագավառում Հայաստանի Հանրապետության կառավարության քաղաքականությունը:

**3) արդարադատության նախարարությունը,** որը մշակում եւ իրականացնում է օրենքով, այլ իրավական ակտերով եւ նախարարության կանոնադրությամբ իր իրավասությանը վերապահված բնագավառներում Հայաստանի Հանրապետության կառավարության քաղաքականությունը:

**4) արտակարգ իրավիճակների նախարարությունը,** մշակում և իրականացնում է Հայաստանի Հանրապետության օրենքով իրեն վերապահված գործունեության ոլորտում Հայաստանի Հանրապետության կառավարության քաղաքականությունը, որի հիմնական նպատակներն են` քաղաքացիական պաշտպանության և արտակարգ իրավիճակներում բնակչության պաշտպանության միասնական պետական քաղաքականության մշակումը, իրականացման համակարգումը, բնակչության տարահանման և պատսպարման գործընթացների պետական կարգավորման քաղաքականության մշակումն ու դրա իրականացման աշխատանքների համակարգումը, և այլ նպատակներ:

**5) արտաքին գործերի նախարարությունը**,  որը Հայաստանի Հանրապետության Նախագահի ընդհանուր ղեկավարությամբ մշակում եւ իրականացնում է արտաքին գործերի բնագավառում Հայաստանի Հանրապետության կառավարության քաղաքականությունը, կազմակերպում եւ ղեկավարում է դիվանագիտական ծառայությունը` իրեն վերապահված լիազորությունների շրջանակներում:

### 6) բարձր տեխնոլոգիական արդյունաբերության նախարարություն, որը մշակում և իրականացնում է կապի, տեղեկատվայնացման, տեղեկատվական տեխնոլոգիաների և տեղեկատվական անվտանգության, փոստի, լիցենզավորման և թույլտվությունների տրամադրման, ռազմարդյունաբերության ոլորտներում Կառավարության քաղաքականությունը:

### 7)էկոնոմիկայի նախարարություն, որը Հայաստանի Հանրապետության օրենսդրությամբ իրեն վերապահված ոլորտներում մշակում է տնտեսական քաղաքականությունը, ապահովում դրա իրականացնումը և արդյունքների գնահատումը։

### 8)շրջակա միջավայրի նախարարություն, որը մշակում եւ իրականացնում է Հայաստանի Հանրապետության շրջակա միջավայրի պահպանության եւ բնական ռեսուրսների բանական օգտագործման բնագավառներում պետական քաղաքականությունը:

**9) կրթության և գիտության, մշակույթի և սպորտի նախարարությունը,** որը մշակում և իրականացնում է կրթության, գիտության, մշակույթի և սպորտի բնագավառներում Հայաստանի Հանրապետության կառավարության քաղաքականությունը:

### 10) տարածքային կառավարման և ենթակառուցվածքների նախարարություն,որը մշակում և իրականացնում է Հայաստանի Հանրապետության կառավարության քաղաքականությունը տարածքային կառավարման և ենթակառուցվածքների բնագավառում:

**11) պաշտպանության նախարարությունը,** որն իրականացնում է պաշտպանության բնագավառում Հայաստանի Հանրապետության կառավարության քաղաքականությունը:

**12) ֆինանսների նախարարությունը,** որը մշակում եւ իրականացնում է պետության եկամուտների ձևավորման, պետական ֆինանսների կառավարման բնագավառներում Հայաստանի Հանրապետության կառավարության քաղաքականությունը:

Ըստ Հայաստանի Հանրապետության Սահմանադրության 147-րդ հոդվածի՝ Կառավարությունը կազմված է  վարչապետից, փոխվարչապետներից և նախարարներից: Վարչապետը ապահովում է նախարարների գործունեության համակարգումը և կառավարության աշխատանքային գործունեությունը: Վարչապետն ունի խորհրդականներ, օգնականներ և ռեֆերենտներ, մամուլի քարտուղար, որոնց միջև պարտականությունների բաշխումը կատարում է վարչապետը:Փոխվարչապետը վարչապետի հանձնարարությամբ իրականացնում է Կառավարության գործունեության առանձին ոլորտների համակարգումը: Փոխվարչապետը ունի խորհրդականներ,օգնականներ, մամուլի քարտուղար: Նախարարը` որպես քաղաքական պաշտոնյա, հանդիսանում է նախարարության միանձնյա ղեկավարը:Նախարարն ամբողջությամբ պատասխանատվություն է կրում տվյալ բնագավառում իրականացվող քաղաքականության համար:Նախարարն ունի տեղակալներ, խորհրդականներ, օգնականներ: Նախարարին կից ստեղծվում է նախարարության կոլեգիա, որը խորհրդատվության մարմին է, իսկ դրա կազմի մեջ մտնում է նախարարը, նրա տեղակալը, նախարարական աշխատակազմ կառուցվածքային ստորաբաժանումներում ` ղեկավարները և համակարգի այլ կառավարչական հիմնարկների և պետական ոչ առևտրային կազմակերպությունների ղեկավարները:Կոլեգիայի կազմը հաստատվում է վարչապետի որոշմամբ:

**ԵԶՐԱԿԱՑՈՒԹՅՈՒՆ**

Ամփոփելով հետազոտական աշխատանքը` կարող ենք նշել, որ դեռևս հին ժամանակաշրջաններից պատմական Հայաստանում գոյություն է ունեցել պետական կառավարումը, որն ուներ միապետական բնույթ` << Պետական ապարատի գլուխ կանգնած էր թագավորը, որի իշխանությունը ժառանգական էր, հորից անցնում էր որդուն…>>:Ուսումնասիրությունների արդյունքում պարզեցինք, որ ներկայումս պետական կառավարումը իրականացվում է պետական քաղաքականության կողմից:

ՀՀ-ում պետական կառավարման համակարգը ձևավորվել է պետության կայացմանը զուգընթաց: Որոշակի իմաստով պետական կառավարման համակարգը կայուն և ամբողջական դարձավ 1995 թ. հուլիսի 5-ից, երբ համաժողովրդական հանրաքվեի արդյունքում ընդունվեց ՀՀ Սահմանադրությունը:

ՀՀ-ի Պետական կառավարման համակարգը ունի 3 թև`

* գործադիր
* օրենսդիր
* դատական:

**Գործադիր** իշխանությունը պետության հասարակական իշխանության ինքնուրույն և անկախ ձևերից մեկն է:ՀՀ-ում գործադիր իշխանությունն իրականացնում է ՀՀ կառավարությունը:

**Օրենսդիր** իշխանությունը օրենքներ ընդունելու, կատարելագործելու և բեկանելու կամ ուժը կորցրած ճանաչելու իշխանությամբ օժտված խորհրդակցական ժողով է: ՀՀ-ում օրենսդիր իշխանությունը իրականացնում է Ազգային ժողովը:

**Դատական** իշխանությունը սկզբունքորեն առանձնացված է գործադիր և օրենսդիր իշխանություններից:Դատական իշխանությունը իրականացնում են դատարանները:

Պետական կառավարման համակարգի արդյունավետ իրականացման համար կարևոր դեր ունեն պետական կառավարման մարմինները: Սահմանադրության 159-րդ հոդվածին համապատասխան՝ պետական կառավարման համակարգի մարմիններն են նախարարությունները, ինչպես նաև Կառավարությանը, վարչապետին և նախարարություններին ենթակա մարմինները: Ուսումնասիրությունների արդյունքում պարզեցինք, որ կառվարության ենթակա մարմիններն են`

1. Պետական եկամուտների կոմիտեն
2. Քաղաքաշինության կոմիտեն
3. Միջուկային անվտանգության կարգավորման կոմիտեն
4. Վիճակագրական կոմիտեն
5. Առողջապահական և աշխատանքի անվտանգության տեսչական մարմինը
6. Հրդեհային և տեխնիկական անվտանգության տեսչական մարմին
7. Բնապահպանական և ընդերքի տեսչական մարմինը
8. Սննդամթերքի անվտանգության տեսչական մարմինը
9. Կրթության տեսչական մարմինը
10. Շուկայի վերահսկողության տեսչական մարմինը:

**Վարչապետին ենթակա մարմիններն են`**

1. Ազգային անվտանգության ծառայությունը
2. Ոստիկանությունը
3. Պետական վերահսկողական ծառայությունը:

**Նախարարությանը ենթակա մարմիններն են`**

1. Հարկադիր կատարումն ապահովող ծառայությունը
2. Քրեակատարողական ծառայությունը
3. Պրոբացիոն ծառայությունը
4. Փրկարար ծառայությունը
5. Սոցիալական ապահովության ծառայությունը
6. Պետական արարողակարգի ծառայությունը
7. Միգրացիոն ծառայությունը
8. Ջրային կոմիտեն
9. Գիտության կոմիտեն
10. Քաղաքացիական ավիացիայի կոմիտեն
11. Զբոսաշրջության կոմիտեն
12. Անշարժ գույքի կադաստրի կոմիտեն
13. Պետական գույքի կառավարման կոմիտեն
14. Բարձրագույն որակավորման հանձնաժողովը
15. Լեզվի կոմիտեն:

Ուսումնասիրությունների արդյունքում պարզեցի, որ ՀՀ-ի կառավարման համակարգում կարևոր դեր ունի նաև կենտրոնական կառավարման համակարգը:Վերջինս իրականացվում է գործադիր իշխանության կողմից, որն էլ իրականացվում է կառավարության կողմից: Կառավարությունը կազմված է վարչապետից, փոխվարչապետերից և նախարարից: <<Կառավարության կառուցվածքի և գործունեության մասին» ՀՀ օրենքով կառավարության կազմում ընդգրկվում են հետևյալ նախարարությունները.

1. աշխատանքի և սոցիալական հարցերի նախարարությունը
2. առողջապահության նախարարությունը
3. արդարադատության նախարարությունը
4. արտակարգ իրավիճակների նախարարությունը
5. արտաքին գործերի նախարարությունը

### բարձր տեխնոլոգիական արդյունաբերության նախարարություն

### էկոնոմիկայի նախարարություն

### շրջակա միջավայրի նախարարություն

1. կրթության և գիտության, մշակույթի և սպորտի նախարարությունը

### տարածքային կառավարման և ենթակառուցվածքների նախարարություն,

1. պաշտպանության նախարարությունը
2. ֆինանսների նախարարություն:

**ԳՐԱԿԱՆՈՒԹՅԱՆ ՑԱՆԿ**

1. <<Կառավարության կառուցվածքի և գործունեության մասին>> ՀՀ օրենք
2. <<Հայ ժողովրդի պատմություն>> հ.1,Եր,ՀՍՍՀ ԳԱ հրատ., 1971,
3. <<Պետական կառավարման համակարգի մարմինների մասին>> ՀՀ օրենք
4. Վ.Ս.Ներսեսյանց <<Իրավունքի և պետության տեսություն>> Երևան,<<Նաիրի>>, 2001
5. Чиркин В.Е. Государствоведение: Учебник, М., Юристъ, 1999
6. <https://www.britannica.com>
7. <https://hy.wikipedia.org>
8. <https://www.gov.am/am/bodies-under-government/>
9. <https://www.moj.am/structures/view/structure>
10. <https://www.penitentiary.am/>
11. <https://www.arlis.am/>
12. <http://www.mtad.am/hy/structure>
13. <https://escs.am/am/static/language?s=edu>